Steg for steg til organisasjonsnummer og konto for laget

Innleiiande steg:

1. **Snakk med dei du har rundt deg** (styre, ressurspersonar, stab, leiar i soknerådet, dagleg leiar, kyrkjeverje, eller kven det nå er naturleg å snakke med – så dei er orientert om arbeidet og kva du og laget ditt skal ordne til, og førebu samarbeidsavtale viss høveleg.
2. **Identifiser styre** (viss du ikkje alt har). Dirigent, akkompagnatør og ein kor-representant (medlem eller forelder) er eit godt utgangspunkt. Hugs at alle styremedlemmer også MÅ stå på medlemslista i laget ditt.
3. **Rådfør deg** gjerne med sekretariatet i Ung kirkesang på 37271817. Vi kan hjelpe deg med å lage ferdig dokumenta, slik at alt du (styreleiar) må gjere er å signere!

Slik gjer du:

1. Du treng **tre dokument** for å registrere i Brønnøysund. Du treng *stiftingsdokument, vedtekt* og dokument som viser *val* av styre. Viss du set opp stiftingsdokument etter Ung kirkesangs mal (under), får du alt i eitt: Stifting, vedtekt og val av styre.
2. Du må ha eit **styre** med minst to – helst 3 medlemmer (i Trøndelag MINST 3)!
3. Du må samle inn **fødselsnummer** for alle 3 styremedlemmene (11 siffer).
4. Så **registrerer** du styret (hypersys organisasjonsprofil) og alle **styremedlemmene på medlemslista** i laget ditt, med den **valgdatoen** som står i val av styredokument, og legg inn personnummer og verifiserer dette på styremedlemmene sin personprofil. (i hypersys <https://uks.hypersys.no>)
5. Når dette er gjort, opprettar du **melding** i einingsregisterert i Brønnøysund, (under Vår organisasjon i Hypersys) og markerer at styreleiar skal signere. Svar «nei, vil ikkje registrere» til det meste. Revisor, prokura og signaturrett skal du berre registrere om det står om det i stiftingsdokument, referat eller andre dokument du lastar opp.
6. Last opp stiftingsdokument – alt i eitt med val og vedtekt – eller som 3 separate dokument.
7. Kontroller melding og når alt er ok, send til signering. Viss du er registrert og valt til styreleiar, kan du gå rett til signering – viss ikkje ber du styreleiar logge seg inn i Hypersys og signere.
8. Når meldinga er signert av styreleiar går det nokre dagar før Brønnøysund får behandla det .
9. Når meldinga er godkjent får laget tildelt organisasjonsnummer.
10. Opprett konto i din bank (bank som det er høveleg å bruke. Nokre bankar er lite behjelpelege med organisasjonskunder, så ring gjerne sekretariatet for råd om det. Hint: til meir lokal banken er, til betre går det, er vår erfaring – men det kan vere lurt å bruke ein bank du har kundeforhold til, eller soknet har kundeforhold til).
11. Registrer kontoen i Hypersys, for utbetaling av frifond, og innbetaling av kontingent.
12. Kven som skal disponere kontoen og kven som skal føre rekneskap: det finn de ut av.

Ta gjerne kontakt med Ung kirkesang på 37271817. Vi hjelper deg gjerne om du har spørsmål om organisering og det praktiske og byråkratiske.

Lukke til!